En bilist, der ikke havde sikret sit læs på traileren ordentligt, var lørdag eftermiddag årsag til et uheld i Limfjordstunnelen i nordgående retning.

Nordjyllands Politi fik 14.47 en melding om, at der var sket et uheld i tunnelen i nordgående retning. En bilist havde tabt nogle plader, som lå på en trailer. De var simpelthen fløjet af og for ikke at køre direkte ind i pladerne, bremsede bilisten bag ved op. Det betød så, at en tredje bilist ikke nåede at bremse og derfor kørte direkte ind i bilist nummer to. Heldigvis skete der ikke personskade ved sammenstøddet, men de to biler - der ikke havde trailer bagpå, fik nogle skader. Uheldet betød, at politiet spærrede to spor i tunnelen i en halv time. Bilisten med trailer kan nu se frem til at få en bøde for ikke at have sikret læsset ordentligt.